Apstiprinu

Talsu novada pašvaldības

Dundagas pagasta pārvaldes

vadītājs A.Kojro

2022.gada 26.jūlijs

Dundagas pagasta sporta svētki 2022

Nolikums

**Vieta un laiks**

2022.gada 13.augusts, plkst. 10:00

Dundaga, Mazās skolas sporta stadions

**Mērķis**

1. Veicināt veselīgu dzīvesveidu un nodarbošanos ar sportiskām aktivitātēm Talsu novadā un Dundagas pagastā;
2. Pulcēt vienuviet pagasta iedzīvotājus aktīvai atpūtai un produktīvai laika pavadīšanai;
3. Popularizēt aktīvo atpūtu, veselību stiprinošu un relaksējošu nodarbi visām vecuma grupām;
4. Noskaidrot sportiskākos Dundagas pagastā.

**Sacensību vadība**

Sacensības organizē - Dundagas kultūras pils

Sacensību galvenais tiesnesis - Edgars Tīfentāls

Sacensību sekretārs - Arvis Heniņš

**Sacensību dalībnieki**

Talsu novada un Dundagas pagasta iedzīvotāji

**Sacensību vērtēšana**

* Ja kopvērtējumā vairākām komandām vienāds punktu skaits, augstāku vietu iegūst komanda, kas uzvarējusi attiecīgo spēli;
* Individuālajās disciplīnās, ja vienāds punktu skaits, augstāku vietu iegūst tā persona, kura to izdarījusi ātrāk vai pirmā;

**Apbalvošana**

* I-III. Vietu ieguvēji komandas katrā sporta veidā, tiek apbalvotas ar diplomiem, medaļām un balvām;
* I-III.vietu ieguvēji individuālajās sacensībās, tiek apbalvoti ar diplomiem, medaļām un balvām;

**Pieteikumi**

Pieteikšanās līdz 12.augustam 12:00 vai sporta svētku dienā uz vietas līdz plkst. 09:45 pie sporta organizatora Edgara Tīfentāla (t:27160889), epasts- edgars.tifentals@dundaga.lv;

**Īpašie nosacījumi**

Sacensību organizatori patur tiesības precizēt nolikumu par sacensību veidiem līdz dalībnieku pieteikuma beigām.

**SPORTA SPĒĻU 2022 PROGRAMMA**

**Volejbols**

Komandā 4 dalībnieki ( vismaz vienai sievietei). Sacensības notiek pēc volejbola spēles noteikumiem. Par uzvaru iegūst 2 punktus, par zaudējumu – 1 punktu. Komandas spēlē vienu setu līdz 21 punktam ar 2 punktu pārsvaru.

**3x3 basketbols**

Komanda ir 3 laukuma spēlētāji. Sacensības notiek pēc 3x3 basketbola spēles noteikumiem. Par uzvaru iegūst 2 punktus, par zaudējumu 1 punktu. Komanda spēlē 7 minūtes vai līdz 15 punktu sasniegšanai.

**Individuālās disciplīnas**

* **“Mazā spēka stafete”** – ar noteikumiem dalībnieki tiks iepazīstināti norises dienā;
* **“Esi precīzs”** – ar noteikumiem dalībnieki tiks iepazīstināti norises dienā;
* **Dundagas stieņu grāvējs 2022 ( klasiskā spiešana guļus uz reizēm) –** 20kg svara stieņa spiešana guļus uz reizēm sievietēm, jauniešiem un jaunietēm, 50kg svara stieņa spiešana guļus uz reizēm vīriešiem;
* **Makšķerēšana -** Katrs dalībnieks piedalās individuāli. Nepilngadīgajiem ar vecāku atļauju un uz vecāku atbildību. Sacensības notiek Dundagas dīķī uz saliņas. Izloze 05.30, sākums plkst. 06.00, lomu svēršana plkst. 09.00. Dalībnieki makšķerēs izlozētajos sektoros no krasta. Atļauts makšķerēt ar vienu pludiņmakšķeri, kas aprīkota ar vienu āķi. Aizliegts makšķerēt ēsmā, izmantojot dzīvas vai beigtas zivtiņas. Lomā ieskaita visas zivis, kuras atbilst makšķerēšanas noteikumiem.;
* **Veiklības stafete –** ar noteikumiem dalībneiki tiks iepazīstināti norises dienā;
* **Bērnu stafete –** ar noteikumiem jaunākie dalībnieki tiks iepazīstināti norises dienā;
* **Šautriņu mešana** – Katram dalībniekam 6 šautriņu metieni, jāsavāc pēc iespējas lielāks punktu skaits;